**III. C í v i s Kupa**

2017. egyéni és csapatverseny

**Versenykiírás**

A rendezvénysorozatban bárki indulhat, a csapatokat amatőrök és igazoltak, a városi bajnokságban vagy egyéb versenysorozatban indulók vegyesen is alkothatják.

|  |  |
| --- | --- |
| **Rendezés** | |
| Verseny szervezője | Cívis Egyesület |
| Verseny elnevezése | CÍVIS Kupa 2017. |
| Helyszín | Station Bowling  Debrecen, Petőfi tér 10.  Angyal Sport Klub  Tiszaújváros, Szederkényi út. |
| Pályák | 8 sáv, zsinóros bábuállítóval,  4 sáv automata (Tiszaújváros) |
| Időpont | 2017. július 1. – 2017. Szeptember 3. |
| Kapcsolattartó | Tolnai Tibor |
| Versenybírók | Tolnai Tibor, Ábrók Andrea |

|  |  |
| --- | --- |
| **Nevezés / Jelentkezés** | |
| Jelentkezés | online: [www.bowlingtournament.eu](http://www.bowlingtournament.eu) Telefonon: Tolnai Tibor (+36 20) 510 9374  E-mailen: [civisegyesulet@gmail.com](mailto:civisegyesulet@gmail.com) |
| Jelentkezés határideje | minden forduló első napját megelőző  szerda 18.00 óráig |
| Részvételi díj:  Nevezési díj: | 5000 ft./ csapat  1500,- Ft/fő/forduló/újraindulás 1500ft (Station)  3000,-Ft/fő/forduló (Tiszaújváros)Újraind.:3000  Egyéni Középdöntő 2000, döntő: 1000 Ft./fő  Csapat döntő 6000 ft/ csapat |

|  |  |  |
| --- | --- | --- |
| **Díjazás** | | |
| **Csapatok díjazása:** | | |
| 1. helyezett | kupa + érem | |
| 1. helyezett | kupa + érem | |
| 1. helyezett | kupa + érem | |
| 1. helyezett | oklevél | |
| **Egyének díjazása:** | | |
| 1. helyezett | kupa | |
| 1. helyezett | kupa | |
| 1. helyezett | kupa | |
| 1. helyezett | oklevél | |
| Legjobb helyezést elért **NŐI** versenyző díjazása | kupa | |
| Legmagasabb sorozatot dobó **FÉRFI** és **NŐI** versenyző díjazása | 5.000 – 5.000,- Ft | |
| **Fordulók időpontjai** | | |
| **I. Forduló** | | |
| 1. squad (8 fő) Tiszaújváros | Július 1. szombat | 10.00 – 12.00 |
| 1. squad ( 16 fő) | Július 2. vasárnap | 10:00 – 12:00 |
| 1. squad (16 fő) | Július 2. vasárnap | 12.15 - 14.15 |
| 1. squad (16 fő) | Július 3. hétfő | 18.00 – 20.0 |
| 1. squad (8 fő, ha szükséges) Tiszaújváros | Július 1. szombat | 12:30 – 14:30 |
| **II.Forduló** | | |
| 1. squad (8 fő) Tiszaújváros | július 15. szombat | 10.00 – 12.00 |
| 1. squad (16 fő) | július 16. vasárnap | 10.00 – 12:00 |
| 1. squad (16 fő) | július 17. hétfő | 18.00 – 20.00 |
| 1. squad (ha szükséges) | Július 16. vasárnap | 12:15 – 14:15 |
| 1. squad (ha szükséges, Tiszaújváros) | Július 15. szombat | 12:15 – 14:15 |
| **III.Forduló** | | |
| 1. squad (8 fő) Tiszaújváros | Július 29. szombat | 10.00 – 12.00 |
| 1. squad (8 fő) Tiszaújváros | Július 29. szombat | 12:15 – 14:15 |
| 1. squad (16 fő) | Július 30. vasárnap | 10.00 – 12.00 |
| 1. squad (16 fő) | Július 31. hétfő | 18.00 – 20:00 |
| 1. squad (ha szükséges) | Július 30. vasárnap | 12:15 – 14:15 |
| **IV.Forduló** | | |
| 1. squad (8 fő) Tiszaújváros | augusztus 12. szombat | 10.00 – 12.00 |
| 1. squad (8fő) Tiszaújváros | augusztus 12. szombat | 12:15 – 14:15 |
| 1. squad (16 fő) | augusztus 13. vasárnap | 10.00 – 12.00 |
| 1. squad (16 fő) | augusztus 14. hétfő | 18.30 – 20.30 |
| 1. squad (ha szükséges) | augusztus 13. vasárnap | 12:15 - 14:15 |
| **Egyéni középdöntő 1. Tiszaújváros**  **Egyéni középdöntő 2. Tiszaújváros**  **Stepladder döntő: Tiszaújváros**  **Csapat döntő: Tiszaújváros**  **Csapatdöntő után eredményhirdetés.** | Szeptember 2.  Szeptember 2.  Szeptember 2.  Szeptember 2. | 9.30 – 10.45  11:00 – 12:15  12:30 – 13:15  13:30 – 15:30 |
| **Eredményhirdetés után tombolasorsolás! ☺** | | |

Az egyes fordulók eredményei az egyéni versenybe és a csapatversenybe is beleszámítanak.  
Bemelegítés minden forduló előtt 3-3 frame. Minden squad előtt pályakarbantartás, olajozás.

**Csapatverseny lebonyolítása**

A verseny 4 fordulóból plusz a csapatdöntőből áll.

A versenysorozatba bármilyen összeállításban nevezhetnek csapatok, tekintet nélkül arra, hogy amatőrök vagy igazoltak, illetve, hogy azonos egyesületbe vannak-e bejelentve.

A csapatokban **női játékos** szerepeltetése nem **kötelező, de ha pályára lép, +8 fa jár neki a rendes HCP-n felül!**!

Egy csapat maximum 6 fős keretből állhat. Csapatonként min. **4 játékosnak kell fordulónként pályára lépnie és 5 sorozatot teljesíteni.**

**Amennyiben egy játékos vagy csapat szeretné ledobni sorozatait a forduló hivatalos időpontjától eltérő időpontban, az megteheti, de szigorúan csak előre, az érintett fordulót megelőző versenynapok idején teljesítheti sorozatait. Erre a tabella elkészítése miatt csak így van lehetőség.**

**Újraindulásra van lehetőség fordulónként egyszer, de annak az eredménye csak az egyéni versenybe számít bele, csapatversenyben az első dobott eredmény számít!**

A forduló első napján, de még a verseny megkezdése előtt kell megnevezni a csapatban szereplő 4 játékost. A csapatok tagjainak nem kötelező egy időben dobni!

A squadok úgy vannak tervezve, hogy pályánként 2 fő gurít. A fordulók során sorozatonként egy pályát jobbra halad minden versenyző. A pályabeosztást sorsolással végezzük.

***Egy adott játékos a versenysorozat idején (4 forduló + döntő) csak egy csapatban szerepelhet, átjárás nincs!***

A forduló során a leadott 4 játékos összeredménye - handicap-pel együtt -, adja a csapat eredményét. ***A keret további tagjai indulásuk esetén, az egyéni értékelésben vesznek részt!***

***MINDEN JÁTÉKOS HANDICAPET KAP, AZ ORSZÁGOS ÁTLAGLISTA ALAPJÁN, AMELYNEK A MÉRTÉKE A KÖVETKEZŐ:***

***180 fölött: 0***

***170 – 180 között 4 fa/sor***

***160 – 170 között 6 fa/sor***

***150 – 160 között 8 fa/sor***

***140 – 150 között 10 fa/sor***

***140 alatti átlagnál egységesen 12 fa/sor***

A **csapatok eredményeinek** (**csapat összfa+HCP**) összehasonlítása adja a csapatok fordulóbeli helyezését, mely alapján a legeredményesebb csapat kapja a legmagasabb pontot, mely mindig a versenyben részt vevő csapatok számával egyezik meg. A további bajnoki pontszámok a csapatok helyezése alapján 1-1 ponttal csökkennek. Az utolsó csapat 1 pontot kap.

Amennyiben egy csapat nem tud kiállni, az esetben nem kap pontot a fordulóra.

Ha egy ***adott fordulóban két csapat ugyanannyi fát dob***, akkor az adott helynek járó pontokat egyenlő arányban kapják (8 csapat esetén, pl. ha az 5. és 6. helyen van holtverseny, a két csapat 3,5-3,5 pontot kap).

Amennyiben a ***versenysorozat végén pontegyenlőség*** alakul ki, abban az esetben a magasabb csapatátlagot dobó csapat végez előrébb.

A versenysorozat (négy forduló) elért pontjai alapján az első négy helyen álló csapat részére DÖNTŐ-t rendezünk.

**A döntőben minden csapat 3-3 játékosa 4 sorozatot dob.** Minden sor után pályaváltás! ***Cserélni lehet, sorozatonként!***

A döntőben a sorrendet a dobott fák összege határozza meg.

**Egyéni verseny lebonyolítása**

A versenyen bárki újraindulhat fordulónként egyszer, az erre megállapított díj megfizetése esetén, ha az adott squad-ban van még szabad hely. Az újrainduláskor dobott eredménye a csapatversenybe nem számít bele, viszont az egyéni értékelésnél a jobb eredménye alapján lesz értékelve. Középdöntőben és döntőben természetesen nincs újraindulás!

**Az egyéni versenyben ugyanaz a handicap rendszer él, mint a csapatversenyben!**

**A női versenyzőknek jár a +8 fa!**

Az egyéni versenybe a fordulókban dobott eredmény alapján kapott pontok számítanak, az első helyezett mindig az indulók számával megegyező pontszámot kap, az utolsó helyezett 1 pontot kap.

Ha az adott fordulóban két vagy több versenyző azonos fát ér el, akkor az adott helyezésekért járó pontokat megosztva kapják. (pl. 50 versenyző esetén pl ha az első két helyen holtverseny van akkor 49,5-49,5 pont jár)

***Az egyéni versenyben indulhatnak azon játékosok is, akiket a csapatversenybe nem neveztek.***

A verseny indulóiból, a 4 forduló alapján legtöbb pontot szerzett 16 versenyző jut az középdöntőbe. Amennyiben a versenysorozat végén pontegyenlőség alakul ki, akkor a magasabb átlagot dobó versenyző végez előrébb. Visszalépés esetén, a sorrendben következő játékos lép a helyére.

A középdöntőkben pályánként 2 játékos dob, minden sor után egy pályát jobbra megy. Minden játékos 3 sorozatot dob, a 4 legtöbb fát dobó játékos jut a döntőbe.

A döntő stepladder rendszerben lesz lebonyolítva, egy pályapáron, amerikai rendszerben, azaz váltott pályán. A 4. helyen bejutott játékos a 3. ellen dob egy sorozatot, a győztes a 2. helyen bejutottal egy sorozatot, ennek győztese az első helyen bejutott versenyzővel 2 sorozatban dönti el az első hely sorsát. **A döntőben már nincs HCP!**

A fordulók a sorsolásban előre kiírt időpontban kezdődnek.

**Versenyszabályzat, nevezés, viselkedési szabályok**

**Versenyszabályok:**

* ledobott fának az számít amit a „gép megad”. Ez vonatkozik arra az esetre is, amikor olyan bábut ad meg, ami állva maradt, vagy nyilvánvalóan a zsinór elrántja.
* ha a játékos úgy észleli, hogy nem jól állította fel a bábukat a gép, újraállítást kérhet.
* ha viszont úgy végzi el a gurítást, hogy ezzel a lehetőséggel nem élt, utólagos reklamációnak nincs helye.
* bábuállító meghibásodása, elakadása esetén jelezni kell a versenybíró felé.
* véglegesen meghibásodott pálya esetén a versenyrend megváltozhat, de igyekszünk az esélyegyenlőség elvét figyelembe véve intézni a dolgot lebonyolítást.

**Nevezés:**

* ***kérem betartani a nevezési határidőt, a helyszínen, vagy késve beküldött nevezéseket nem tudjuk elfogadni, mert a pálya üzemeltetője felé a foglalásokat időben le kell adni!***
* minden időben nevező játékosnak biztosítunk indulási lehetőséget, ha kell tartalék időpont (squad) beiktatásával.

**Viselkedési szabályok:**

* jobbkéz szabály van, tehát mindig a jobb oldali játékosnak van elsőbbsége.
* ettől el lehet térni, pl. ha a bal oldalon már fel vannak állítva a bábuk, jobb oldalon még dolgozik a gép, akkor fel lehet állni a pályára.
* senki se menjen fel a pályára addig, amíg fel nincs állítva a saját bábuja
* ha valamelyik oldalán már valaki fenn áll a nekifutón, ne zavarja meg mozgással, még a golyóadagolóhoz se nyúljon addig, amíg a társa el nem végzi a dobást.
* **A verseny idején csak a helyszínen vásárolt étel –ital fogyasztható.** Ennek megszegése esetén a csapat és a versenyző ***pontlevonással*** büntethető.
* a boxokban csak az adott pályán versenyző játékosok tartózkodhatnak.

Kérünk minden versenyzőt hogy a **squad kezdete előtt fél órával jelenjen meg** a helyszínen, hogy a nevezés rendezése után időben el tudjon kezdődni a verseny. A késő versenyzőket nem várjuk meg.

Mindenkit szeretettel várunk a versenysorozatra!

Tolnai Tibor Ábrók Andrea